Zemes mantija
Šis raksts ir par ģeoloģiju. Par apģērbu skatīt rakstu Mantija (apģērbs). Zemes mantija ir viena no trijām galvenajām Zemes iekšējām ģeosfērām. Tā veido zemes tilpuma lielāko daļu, aptuveni 82%. Mantija iesniedzas līdz aptuveni 2900 km dziļumam. Augšējā mantijā robežvirsmas tuvumā ar zemes garozu ir blīvāki un smagāki ieži. Tie galvenokārt ir peridotīti, olivinīti un eklogīti, kuru blīvums ir 3,4-4,2 g/cm3. Dziļākos mantijas slāņos norisinās minerālu pārvērtības un jonu izmaiņas.